ОПРЕДЕЛЕНИЕ
№ 1551
Смолян, 12.11.2024 г.
Административният съд - Смолян - IV състав, в закрито заседание в състав:
	СЪДИЯ: К.М.
	КАЛИНКА МЛАДЕНСКА

	
	


като разгледа докладваното от съдията К. М. административно дело № 419/2024 г. на Административен съд - Смолян, за да се произнесе, взе предвид следното:

[bookmark: _GoBack]Производството по делото е образувано по жалба на „СМАРТ ТРИП“ ЕООД, с ЕИК: **, представлявано от Н. А. А. - управител, със седалище и адрес на управление: с. Ш. , общ. С., ул. „О.“ № **, чрез адв. Б. И., САК, адрес за кореспонденция: гр. С. **, ж.к. „.“ № *, бл. **, вх. *, ет. *, тел. **, адрес на електронна поща: **, срещу Решение № РД-02-14-1861 от 08.10.2024 г. на Ръководителя на Националния орган на Програма за трансгранично сътрудничество „ИНТЕРРЕГ V-А Гърция-България“ 2014-2020 г. за налагане на финансова корекция.
Налице е основаниe за отвод от разглеждане на делото по чл. 22, ал. 1, т. 6 от ГПК във връзка с чл. 144 АПК за съдията-докладчик К.М., която е участвала в състава при разглеждане на адм. дело № 156/2022 г. по описа на Административен съд - гр. Смолян, при което е взела отношение по твърденията, направени в жалбата по настоящото дело. С цел избягване на всякакво съмнение за пристрастност, следва съдията-докладчик К. М. да се отведе от разглеждане на делото.
Мотивиран от изложеното, Смолянският административен съд

О П Р Е Д Е Л И :

ОТВЕЖДА съдията К. М. от разглеждането на адм. д. № 419/2024 г. по описа на Административен съд - гр. Смолян.
ДЕЛОТО да се докладва на Председателя на Административен съд - гр. Смолян за определянето на друг докладчик.
Определението не подлежи на обжалване.

